CELEX: 62017CN0683
Language: da
Date: 2017-12-06 00:00:00
Title: Sag C-683/17: Anmodning om præjudiciel afgørelse indgivet af Supremo Tribunal de Justiça (Portugal) den 6. december 2017 — Cofemel — Sociedade de Vestuário S.A. mod G-Star Raw CV

12.2.2018   
            
            
               DA
            
            
               Den Europæiske Unions Tidende
            
            
               C 52/23
            
         Anmodning om præjudiciel afgørelse indgivet af Supremo Tribunal de Justiça (Portugal) den 6. december 2017 — Cofemel — Sociedade de Vestuário S.A. mod G-Star Raw CV
   (Sag C-683/17)
   (2018/C 052/34)
   Processprog: portugisisk
   
      Den forelæggende ret
   
   Supremo Tribunal de Justiça
   
      Parter i hovedsagen
   
   
      Sagsøger: Cofemel — Sociedade de Vestuário S.A.
   
      Sagsøgt: G-Star Raw CV
   
      Præjudicielle spørgsmål
   
   
               1)
            
            
               Er Den Europæiske Unions Domstols fortolkning af artikel 2, [litra] a), i direktiv 2001/29/EF (1) til hinder for en national retsforskrift — i det foreliggende tilfælde bestemmelsen i artikel 2, stk. 1, [nr.] i), i Código de Direitos de Autor e Direitos Conexos (CDADC) — hvorefter der ydes ophavsretlig beskyttelse til de brugskunstværker, industrielle mønstre eller designværker, som ud over deres funktionsmæssige formål frembringer en særegen og karakteristisk visuel effekt set ud fra en æstetisk synsvinkel, idet deres originalitet udgør det grundlæggende kriterium for ydelsen af beskyttelse på det ophavsretlige område?
            
         
               2)
            
            
               Er Den Europæiske Unions Domstols fortolkning af artikel 2, [litra] a), i direktiv 2001/29/EF til hinder for en national retsforskrift — i det foreliggende tilfælde bestemmelsen i artikel 2, stk. 1, [nr.] i), i CDADC — hvorefter der ydes ophavsretlig beskyttelse til brugskunstværker, industrielle mønstre eller designværker, såfremt de, på baggrund af en særlig krævende bedømmelse med hensyn til deres kunstneriske træk, og under hensyntagen til den dominerende opfattelse i de kulturelle og institutionelle kredse, kan kvalificeres som »kunstnerisk frembringelse« eller »kunstværk«?
            
         
      (1)  Europa-Parlamentets og Rådets direktiv 2001/29/EF af 22.5.2001 om harmonisering af visse aspekter af ophavsret og beslægtede rettigheder i informationssamfundet (EFT 2001, L 167, s. 10).